Mjekësia alternative fiton popullaritet në Shtetet e Bashkuara
Barërat mjekësore, akupunktura dhe terapia nëpërmjet masazhit konsideroheshin deri jo shumë kohë më parë nga specialistët e mjekësisë a
Është e mërkurë në mbrëmje dhe në një nga sallat e fakultetit të mjekësisë në Universitetin Kolumbia janë mbledhur më shumë se 100 mjekë nga gjithë Amerika, në një konferencë 5 ditore mbi thellimin e studimeve. Pjesëmarrësit në këtë tubim po diskutonin nëse është e dobishme t’u rekomandohet të sëmurëve nga Sida një lloj luleje e tharë e qujatur Ekinakia, e cila rritet në Amerikën Veriore dhe besohet se stimulon sistemin imun të trupit. Në 10 vjetët e fundit, qendra Hinda dhe Riçard Rozental e universitetit Kolumbia ka organizuar këtë konferencë të përvitshme, mbi mjekësinë botanike në praktikën klinike moderne. Kjo qendër, e formuar në vitin 1993, është ndër të parat e kësaj nëtyre në një shkollë të njohur mjekësore amerikane. Doktor Fredi Kronemberg është drejtor i kësaj qendre. Sot, nga 125 shkolla mjekësore në Amerikë, 95 ofrojnë lëndë që kanë të bëjnë me mjekësinë alternative plotësuese. Në më të shumtat e rasteve, studimet përqëndrohen tek metodat perëndimore, por Fredi Kronemberg thotë se është e rëndësishme për mjekpët të njihen edhe me mënyrat joperëndimore që kanë të bëjnë me shëndetin dhe shërimin e sëmundjeve të ndryshme. Popullariteti i metodave popullore të mjekimit është rritur shumë në vitet e fundit. Nga një sondazh i bërë nga Instituti Kombëtar i Shëndetsisë del se një e treta e amerikanëve të rritur kanë provuar një nga metodat e mjekësisë alternative. Kongresi i ka dhënë një buxhet vjetor prej 100 milionë dollarësh Institutit Kombëtar të Shëndetsisë, për studimin e efektshmërisë dhe sigurisë së këtyre metodave. Por sipas Robert Barazit, mjeku që kryeson Këshillin Kombëtar Kundër Korrupsionit në Shëndetsi, këto janë shpenzime pa vend. Zoti Baraz i referohet rastit të 16 vjeçares Megan Willson, e cila vdiq nga një krizë astme. Ajo trajtohej me mënyra natyropatike në vend që të kurohej me ilaçe mjekësore të cilat mund t’i kishin shpëtuar jetën. Fredi Kronemberg thotë se ka patur gabime dhe mashtrime, por kjo është arsyeja që ne duhet të nxisim metodat profesionale në këtë fushë. Ky sistemim nuk mund të bëhet nga qeveria pa një studim të përshtatshëm.